ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ อน. 23/2544เรื่อง คุณสมบัติของบริษัทจัดการที่จะได้รับความเห็นชอบให้จัดตั้งและจัดการกองทุนรวมที่ลงทุนในต่างประเทศสําหรับวงเงินลงทุนปี 2545เนื่องจากข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 31/2544 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมที่ลงทุนในต่างประเทศลงวันที่ 2 ตุลาคม พ.ศ. 2544 ได้กําหนดให้บริษัทจัดการที่ประสงค์จะยื่นคําขอจัดตั้งกองทุนรวมที่ลงทุนในต่างประเทศต้องเป็นผู้มีคุณสมบัติตามที่ได้รับความเห็นชอบจากสํานักงาน ซึ่งสํานักงานจะให้ความเห็นชอบบริษัทจัดการจํานวนไม่เกินสี่ราย เพื่อจัดตั้งและจัดการกองทุนรวมที่สามารถจะนําเงินไปลงทุนในต่างประเทศในไตรมาสที่หนึ่งและที่สองได้ในมูลค่าไม่ต่ํากว่า 25 ล้านเหรียญสหรัฐอเมริกาต่อบริษัทจัดการหนึ่งราย และอาจจะได้รับวงเงินเพิ่มเติมอีกในไตรมาสที่สามและที่สี่มูลค่าไม่ต่ํากว่า 12.5 ล้านเหรียญสหรัฐอเมริกาต่อบริษัทจัดการหนึ่งราย ดังนั้น เพื่อให้เกิดความชัดเจนในคุณสมบัติและหลักเกณฑ์ที่จะให้ความเห็นชอบบริษัทจัดการจํานวนสี่ราย สํานักงานจึงประกาศกําหนดเกี่ยวกับเรื่องดังกล่าวไว้ดังต่อไปนี้ข้อ 1 ในประกาศนี้"กองทุนรวมที่ลงทุนในต่างประเทศ" หมายความว่า กองทุนรวมที่มีวัตถุประสงค์เพื่อนําเงินที่ได้จากการจําหน่ายหน่วยลงทุนในประเทศไปลงทุนในต่างประเทศ"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม"โครงการ" หมายความว่า โครงการจัดการกองทุนรวมที่ลงทุนในต่างประเทศ"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ 2 บริษัทจัดการที่จะได้รับความเห็นชอบเป็นบริษัทจัดการที่จะจัดตั้งและจัดการกองทุนรวมที่ลงทุนในต่างประเทศได้ต้องเป็นบริษัทที่ได้รับคะแนนการพิจารณาจากสํานักงานในอันดับสูงสุดและรองลงมาตามลําดับจํานวนไม่เกินสี่บริษัท และสํานักงานจะให้ความเห็นชอบสํารองไว้โดยพิจารณาจากคะแนนในลําดับถัดมาจํานวนไม่เกินสองบริษัท ทั้งนี้ ตามหลักเกณฑ์และขั้นตอนในการพิจารณาคําขอรับความเห็นชอบท้ายประกาศนี้ โดยสํานักงานจะพิจารณาจาก(1) ความพร้อมในการดําเนินการให้เป็นไปตามนโยบายของธนาคารแห่งประเทศไทยเกี่ยวกับการเคลื่อนย้ายเงินทุนระหว่างประเทศ เพื่อป้องกันความผันผวน (fluctuation) ของอัตราแลกเปลี่ยน(2) ความพร้อมในการจัดการลงทุนในหลักทรัพย์ต่างประเทศ โดยพิจารณาจากประสบการณ์ ความเชี่ยวชาญ ความรู้เกี่ยวกับการลงทุนในหลักทรัพย์ต่างประเทศของบริษัทจัดการหรือผู้ที่เกี่ยวข้อง รวมทั้งบุคคลที่บริษัทจัดการจะมอบหมายให้เป็นผู้รับผิดชอบในการจัดการกองทุนรวมที่ลงทุนในต่างประเทศ การบริหารความเสี่ยง ความร่วมมือทางวิชาการและทางธุรกิจกับสถาบันทั้งในประเทศและต่างประเทศ และผลงานวิจัยของบริษัทจัดการ(3) ระบบในการจัดการลงทุน และการคุ้มครองประโยชน์ของผู้ลงทุน โดยพิจารณาจาก(ก) การแต่งตั้งผู้ดูแลผลประโยชน์ อํานาจหน้าที่ของผู้ดูแลผลประโยชน์ และผู้รับฝากทรัพย์สิน (ถ้ามี)(ข) การเก็บรักษาทรัพย์สิน และการมอบหมายให้บุคคลอื่นเก็บรักษาทรัพย์สิน(ค) มาตรการแก้ไขกรณีที่ผลการลงทุนไม่เป็นไปตามแผนการลงทุน(ง) วิธีการจัดการในเรื่องความแตกต่างของเวลา (time zone) ในการคํานวณมูลค่าทรัพย์สินสุทธิของกองทุนรวมที่ลงทุนในต่างประเทศ(4)แนวทางที่จะให้ความรู้แก่ผู้ลงทุนไทยเกี่ยวกับการลงทุนในหลักทรัพย์ต่างประเทศ(5) แนวทางการได้รับการถ่ายทอดเทคโนโลยีเกี่ยวกับการลงทุนในหลักทรัพย์ต่างประเทศ (ถ้ามี)(6) แผนการจัดตั้งและจัดการกองทุนรวมที่ลงทุนในต่างประเทศตามข้อ 3 ที่เหมาะสมข้อ 3 บริษัทจัดการที่ประสงค์จะได้รับการพิจารณาตามข้อ 2ต้องยื่นแผนการจัดตั้งและจัดการกองทุนรวมที่ลงทุนในต่างประเทศที่ประสงค์จะจัดตั้งรายละ 1 โครงการมาพร้อมด้วยโดยแผนดังกล่าวต้องมีรายละเอียดอย่างน้อยดังต่อไปนี้(1) ประเภทและลักษณะการจัดการกองทุนรวมที่ลงทุนในต่างประเทศ การนําหน่วยลงทุนไปจดทะเบียนในตลาดหลักทรัพย์แห่งประเทศไทย และการกําหนดเวลาในการรับซื้อคืนหน่วยลงทุนในกรณีที่เป็นกองทุนรวมที่ลงทุนในต่างประเทศประเภทรับซื้อคืนหน่วยลงทุน(2) ความเสี่ยงของกองทุนรวมที่ลงทุนในต่างประเทศ(3) การเสนอขายหน่วยลงทุน และการจัดสรรหน่วยลงทุน(4) นโยบาย กลยุทธ์ และแผนการลงทุนในหลักทรัพย์ต่างประเทศ ซึ่งต้องมีการระบุถึงประเภทและสัดส่วนที่คาดว่าจะลงทุน เหตุผลประกอบการกําหนดนโยบาย กลยุทธ์ และการบริหารความเสี่ยงในการลงทุน อย่างชัดเจน(5) อัตราและวิธีการเรียกเก็บค่าธรรมเนียม และเงินตอบแทนอื่นใดที่บริษัทจัดการจะเรียกเก็บจากผู้ถือหน่วยลงทุนและกองทุนรวมที่ลงทุนในต่างประเทศ โดยแสดงประเภทค่าใช้จ่ายอย่างละเอียด และแสดงค่าใช้จ่ายรวมเป็นร้อยละของมูลค่าทรัพย์สินสุทธิของกองทุนรวมที่ลงทุนในต่างประเทศ(6) ระยะเวลาที่คาดว่าจะจัดตั้งกองทุนรวมที่ลงทุนในต่างประเทศ และการเสนอขายหน่วยลงทุนหากได้รับอนุมัติข้อ 4 การยื่นคําขอรับความเห็นชอบเป็นผู้จัดตั้งและจัดการกองทุนรวมที่ลงทุนในต่างประเทศ ให้บริษัทจัดการยื่นคําขอต่อสํานักงานได้ตั้งแต่วันที่ 1 พฤศจิกายน พ.ศ. 2544 ถึงวันที่30 พฤศจิกายน พ.ศ. 2544 ตามแบบ 117 F ที่กําหนดท้ายประกาศนี้ พร้อมทั้งเอกสารหลักฐานประกอบคําขอจํานวน 2 ชุดสํานักงานจะแจ้งผลการพิจารณาให้บริษัทจัดการทุกรายทราบภายในหกสิบวันนับแต่วันสิ้นสุดระยะเวลาการยื่นคําขอข้อ 5 บริษัทจัดการที่ได้รับความเห็นชอบต้องยื่นคําขออนุมัติจัดตั้งและจัดการกองทุนรวมที่ลงทุนในต่างประเทศภายในเดือนกุมภาพันธ์ พ.ศ. 2545 และในกรณีที่บริษัทจัดการที่ได้รับความเห็นชอบไม่สามารถดําเนินการดังกล่าวภายในเวลาที่กําหนด สํานักงานจะพิจารณาให้บริษัทจัดการที่ได้รับความเห็นชอบสํารองเรียงตามลําดับดําเนินการจัดตั้งและจัดการกองทุนรวมที่ลงทุนในต่างประเทศต่อไปข้อ 6 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2544 เป็นต้นไปประกาศ ณ วันที่ 29 ตุลาคม พ.ศ. 2544(นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์